Video: Taxibestuurder skotvry na hy voetganger omry, aanrand | Maroela Media
Video: Taxibestuurder skotvry na hy voetganger omry, aanrand
ŉ Bloemfontein taxibestuurder het in die hof verskyn nadat hy glo ŉ voetganger raakgery en aangerand het terwyl omstanders gestaan en toekyk het.
The Star berig dat die taxibestuurder Saterdag in hegtenis geneem is en Maandag in die Bloemfontein landdroshof verskyn het. ŉ Polisiewoordvoerder, ao. Zweli Mohobeleli, sê die saak is voorlopig teruggetrek aangesien die vervolging nie die beskuldigde aan die saak kon verbind nie. Die voorval, wat op kringtelevisie-kameras vasgelê is, het in Andries Bekker straat plaasgevind by die ingang van ŉ Brent-vulstasie. Dit wys hoe ŉ voetganger deur ŉ taxi raakgery word waarna die taxibestuurder uitklim en die voetganger in die gesig skop. Die video is ook op Youtube gelaai. Volgens ooggetuies het die vulstasie se bestuurder onmiddellik die voorval by die polisie aangemeld. Die voetganger is na die hospitaal geneem en later weer ontslaan. Lees meer hier.
WAARSKUWING: Die video kan sensitiewe kyker onstel
Die video is deur die gebruiker ZigGames op Youtube gelaai.